cord
        
         (vedmål)
Store norske leksikon,Realfag,Fysikk,Mål og vekt,Eldre måleenheter
Cord er en gammel britisk, amerikansk og kanadisk volumenhet for ved til brensel og for tømmer til papirproduksjon. En cord er mengden med ved eller tømmer som er lagt i en ordnet stabel som måler 128 kubikkfot.
Dette svarer til at vedkubber av 4 fot lengde stables parallelt og pakkes tett sammen i en høyde på 4 fot og bredde på 8 fot, eller andre måter å stable på som utgjør samme volum. Volumet tilsvarer omtrent 1 ½ norsk favn eller 3,63 kubikkmeter.Etter 1963 er enheten ikke et legalt mål i Storbritannia. I USA og Canada brukes enheten fremdeles, men blir etter hvert erstattet av det metriske målet stablet kubikkmeter.Cord har også vært brukt som mål for annet brensel. For kull var en cord lik 26 ½ cwt = 1346 kg. Les mer i Store norske leksikon volumenhet Britiske og amerikanske volumenheter